- 429 — 



finder man vel her de samme Arter som paa Nordsiden, men 

 Carex- og Græs-Arterne er her trængt stærkt tilbage; kun Avena 

 pratensis gør sig her særlig bemærket ved sine mange blomstrende 

 Skud. Det er dog navnlig de høje, blomstrende fleraarige Urter, 

 der giver denne Del af Bakkerne sit Præg, idet mange Individer 

 her kommer i Blomst. Imellem dem er nogle Arter, som ikke 

 fandtes paa Nordsiden (Agrimonia, Centaurea jacea og scabiosa, 

 Hypericum perforatum, Anthyllis, Allium oleraceum, Taraxacum 

 o. fl.), og her finder man i rigelig Mængde de tre fremmede Arter 



Fig. 2. 



Sydvestskrænten af Høvblege med Linum austriacum og Reseda lutea. 



Linum austriacum, Poterium og Onobrychis, der har fundet Vej 

 over paa det udyrkede Omraade fra de før dyrkede Marker. Af 

 disse kan Linum klare sig paa selve den næsten nøgne Kridtbund 

 paa Toppen af Bakken, medens Onobrychis holder sig til de lavere 

 Partier med tættere Plantevækst. Som nævnt foran er der des- 

 værre kun en smal, udyrket Strimmel tilbage af denne Sydskrænt, 

 der er forbavsende rig paa Arter; foruden de i Tabellen omtalte 

 Arter blev saa godt som alle de Arter, der er nævnt foran S. 426, 

 og som ikke er omtalt under den foregaaende Skildring, funden 

 paa dette lille Omraade. 



De for nogle Aar siden dyrkede Dele af Høvblege, d. v. s. 

 næsten hele Syd- og Vestskrænten af den højeste Top, samt de 



